《舟行步一杯亭春望前韵 其三》
明代·霍与瑕

行春出邬子，湖光带草青。忽逢素心人，寄书到芳汀。

展书试一读，由来是化经。纷纷仙佛辈，驻世亦百龄。

别有长生诀，谁当为唤醒。显显远游篇，真筌宜细听。

作者简介：广东南海人，字勉衷。霍韬子。嘉靖三十八年进士。授慈溪知县。以严嵩党羽鄢懋卿巡盐行部，不为礼，被劾罢。后起知鄞县，官终广西佥事。